Adományozási szerződés

amely létrejött egyrészről

**a Banai Bóbita Óvoda** (2944 Bana Jókai Mór u.1.) **Szülői Munkaközössége,** mint adományozó(továbbiakban: **Adományozó (**képviseletében eljár és az az adományt átadja **Korcsmár -Hantos Eszter (**Komárom, 1986 október 9; anyja neve: Farkas Klára; lakcíme 2944 Bana Táncsics Mihály u. 12.; szig. száma: 651955HE mint adományozó (a továbbiakban: **Adományozó)**

másrészről a

**Bana Község Önkormányzata** (székhely: 2944 Bana Jókai Mór. u. 19.; adószáma: 15730040-2-11; bankszámlaszáma: 6320016-11020727; képviseli: Toma Richárd polgármester), mint adományozott (továbbiakban: **Adományozott**)

között az alábbiak szerint:

1. Az Adományozó felajánl Adományozott részére nettó 1.000.000. azaz egymillió forintot. Az Adományozott az adományt a Bana Község Önkormányzata Képviselő-testületének …./2025(IX.15.) számú határozata alapján köszönettel elfogadja.
2. Az Adományozó az 1. pontban felajánlott pénzösszeget Bana Község Önkormányzata költségvetési számlájára fizeti meg készpénzben jelen szerződés aláírását követő 5 napon belül.
3. Adományozó kijelenti, hogy az adomány forrása a Szülői Munkaközösség által rendezett óvodabál felajánlásaiból származik.
4. Adományozó az 1, pontban szereplő pénzösszeget kizárólag a Banai Bóbita Óvodába felszerelni kívánt 3 db klímaberendezés költségeinek kiegészítése céljából adja. Az összeget más célra felhasználni nem lehet.
5. A klímaberendezéseknek legalább Midea Xtreme Save 3,5 KW teljesítményűnek vagy ennél jobb minőségűnek kell lennie.
6. Amennyiben a klíma berendezések beszerzése bármely okból meghiúsul az Adományozott köteles erről írásban tájékoztatni az Adományozót és az adományt teljes egészében köteles visszaadni.
7. Az Adományozott tudomásul veszi, hogy a felajánlott adományt csak az 5. pontban körülírt célra használhatja fel. Amennyiben a klímaberendezések beszerzésével és felszerelésével kapcsolatos költségek meghaladják az adomány összegét, Adományozott kötelezettséget vállal, hogy a többletköltségeket saját költségvetése terhére viselni fogja.
8. Adományozott kötelezettséget vállal arra, hogy az adomány beérkezését az önkormányzat beszerzési szabályzata szerint követően haladéktalanul elindítja a klímaberendezések beszerzési eljárását.
9. Adományozott vállalja, ha előre nem látható műszaki akadály nem jön közbe a klímaberendezéseket legkésőbb 2025 december 31-ig felszerelteti és üzembe helyezi.
10. Adományozott vállalja a klímaberensdezések üzemeltetését, karbantartását és z ezzel kapcsolatban felmerült költségeket.
11. A klímaberendezések beszerzéséről a beszereléssel kapcsolatos ügyekről az Adományozott folyamatosan tájékoztatja Adományozót.
12. Kapcsolattartók: Adományozott részéről Toma Richárd polgármester Adományozó részéről Korcsmár-Hantos Eszter: (tel:06 30 171-96-56)
13. Jelen szerződésben részletesen nem szabályozott kérdésekben a magyar jogszabályok, különösen a Polgári Törvénykönyvről szóló 2013. évi V. törvény rendelkezései az irányadók.

Jelen szerződést, mely egymással négy mindenben megegyező eredeti példányban készült Szerződő Felek elolvasás és értelmezés után, mint akaratukkal mindenben megegyezőt helybenhagyólag írták alá.

**Bana 2025 szeptember …., .**

**Banai Bóbita Óvoda Szülői Munkaközössége Bana Község Önkormányzata**

**Adományozó Adományozott**

(Képviseli: Korcsmár-Hantos Eszter) (képviseli: Toma Richárd polgármester)

Jogi ellenjegyzés: Pénzügyi ellenjegyzés: